
Н А Р Е Д Б А

за организация и дейност на клубовете на пенсионера
на територията на община Гълъбово
/приета с реш.№ 91/28.03.2024 г./
Раздел І
Чл.1. С тази наредба се уреждат организацията и дейността н клубовете на пенсионера на територията на община Гълъбово.
Чл.2. Клубовете на пренсионера имат за цел да съдействат за поддържане на социални контакти и да подпомаган социалната интеграция на хората от третата възраст.
Чл.3. За постигане на своите цели и инициативи клубовете на пенсионера си сътрудничат с Общинска администрация, държавни органи и организации, кметства, неправителствени организации, Съюза на пенсионерите в България, фондации и други.

Чл.4. Клубовете на пенсионера са достъпни за посещение на всички лица в пенсионна възраст в рамките на работното време.
Раздел ІІ

Създаване, организация и управление
Чл.5. Клубовете на пенсионера се създават на териториален принцип при следните условия:
1. В град Гълъбово и селата на територията на общината клубовете на пенсионера се създават при наличие на минимум 20 желаещи пенсионера, адресно регистрирани по постоянен адрес, доказано с лична карта или паспорт.
2. Всеки пенсионер, адресно регистриран на територията на община Гълъбово има право на регистрация и участие в дейността и мероприятията на клуба само в един клуб на пенсионера, като се прави изключение за клуба на инвалида и клуба на миньорите и енергетиците в гр.Гълъбово.

3. За членовете на Клуба на инвалида задължително условие е доказана минимум 50% инвалидност с ТЕЛК решение. 20% от членовете могат да бъдат лица без доказана инвалидност, за да са в помощ и услуга на останалите членове.

4. Задължително условие за членство в Клуба на миньора и енергетика е членовете да бъдат пенсионирани служители или работници в сферата на енергетиката и минното дело.
5. Клубовете на пенсионера се разкриват, закриват, сливат и преместват с Решение на Общински съвет – Гълъбово по предложение на кмета на общината или ресорния зам.кмет.
Чл.6. На клубовете на пенсионера се осигуряват подходящи помещения – общинска собственост или наети от общината, в които да осъществяват дейността си, след Решение на Общински съвет – Гълъбово.
Чл.7. Разходите по обзавеждане и ремонти се осигуряват според възможностите на общинския бюджет.
Чл.8. Във всеки клуб се назначава домакин на клуб или технически отговорник на трудов или граждански договор, според възможностите на общинския бюджет. Задълженията и отговорностите на домакина на клуба на пенсионера се конкретизират в длъжностната характеристика, а на техническия сътрудник в гражданския договор.
Чл.9. Работното време на клубовете на пенсионера се конкретизира със заповед на кмета на общината.
Чл.10. Клубовете на пенсионера организират и провеждат дейности и мероприятия със социален, здравен и културен характер, които съдействат за постигане и поддържане на пълноценно социално включване и социална интеграция в общността.
Чл.11. Общинска администрация подпомага методически и организационно клубовете на пенсионера, които са адресно регистрирани на територията на община Гълъбово.
Чл.12. За всички значими дейности и мероприятия на клубовете, същите уведомяват писмено общинска администрация Гълъбово.
Чл.13. Към клубовете на пенсионера могат да се организират бюфети, които без търговска надценка се предлагат само чай, кафе, безалкохолни напитки и пакетирани захарни изделия.
Чл.14. В клубовете на пенсионера не се разрешава търговска дейност. При констатирани нарушения санкциите са за домакина на клуба и председателя на клуба на пенсионера, допуснали търговската дейност.
Чл.15. Органи на клуба на пенсионера са общото събрание, клубния съвет и контролната комисия.
Чл.16. Общото събрание се състои от всички пенсионери, членуващи в клуба /пълноправни членове/, ползващи неговите услуги. Свиква се най-малко веднъж в годината и се счита за редовно, ако са присъствали 50% плюс един от ползващите услугите на клуба. Решенията му са валидни при обикновено мнозинство от присъсващите членове на клуба.
Чл.17. Общото събрание
1. Приема и обсъжда отчетния доклад на клубния съвет и контролната комисия;

2. Избира клубен съвет от 3 до 5 човека – председател, касиер и членове, както и контролна комисия – от 3 души – председател и 2 членоне, за срок от 3 години, които може да се освобождават предсрочно;

3. Гласува размера на годишния членски внос;

4. Приема план-програма за дейността на клуба за съответната година;

Чл.18. Клубния съвет:
1. Организира и ръководи дейността на клуба на пенсионера в периода между две отчетно-изборни събрания;

2. Изготвя и представя на общото събрание годишен отчет за дейността;

3. Предлага проекто-програма за дейността на клуба и разпределение за ползване на собствените средства на клуба /от членски внос, дарения, спорнсорства/

4. Прави предложение за утвърждаване от общото събрание на разходите за средства за съответната година;

5. Председателят на клубния съвет представлява клуба в отношенията с общинската администрация, с кметовете на кметства, фирми, фондации и частни физически лица.
Чл.19. Контролната комисия упражнява контрол за целесъобразното и законосъобразно разходване на собствените средства на клуба, както и за опазване на неговото имущество.
Раздел ІІІ

Финансиране

Чл.20. Разходите по поддръжка на клуба обзавеждане, отопление, вода, ремонти, както и средства за възнаграждения на домакина на клуба и технически отговорници на граждански договор, се осигуряват според финансовите възможности на общината от общинския бюджет.
Чл.21. Дирекция „АПО и финанси“ в община Гълъбово извършва контрол по законосъобразното и целесъобразно разходване на бюджетните средства по клубове.
Чл.22. Разходите за финансиране с бюджетни средства на клубовете на пенсионера над 300.00 лв. се извършват само след подадена заявка за поемане на задължения от ресьорния зам.кмет.
1. Заявката се подава и входира при финансовия контрольор на община Гълъбово
Чл.23. Източници на финансиране на клубовете на пенсионера са:
1. Средства от общинския бюджет;

2. Средства от членски внос, определен от общото събрание;

3. Доброволни вноски;

4. Дарения и спонсорства.
Чл.24. Средствата от дарения и спонсорства задължително се приемат с протокол и се отразяват в документите на клуба.
Чл.25. В клуба на пенсионера се води следната задължителна документация:
1. Регистрационна книга на членовете на клуба;
2. Приходо-разходна книга;

3. Инвентарна книга на собственото имущество на клуба;

4. Инвентарна книга на имуществото на клуба, предоставено за ползване от община Гълъбово;

5. Протоколни книги за отразяване на решенията на общото събрание, на клубния и контролния съвет;

6. Писма, заповеди и указания от общинската администрация.
Чл.26. Паричните вноски, в т.ч. и членски внос, в клубовете на пенсионера се събират от касиера на клуба срещу квитанция. Събраните суми се отразяват в приходо-разходната книга.
Раздел ІV

Задължителни забранителни разпоредби

Чл.27. Забранява се в помещенията, предоставени на клубовете употребата на цигари и други наркотично-упойващи вещества.
Чл.28. Членовете на клуба на пенсионера са длъжни:
1. Да спазват хигиена в клуба;

2. Да пазят и стопанисват помещенията и имуществото на клуба;

3. Да спазват разпоредбите на настоящата наредба и указанията на община Гълъбово;

4. Да заплащат ежегодно определения членски внос.
Чл.29. Забранява се възмездно или безвъзмездно предоставяне на клубните помещения на трети лица от председателя на клубния съвет и от домакина на клуба на пенсионера.
Раздел V

Контрол
Чл.30. Кметът на община Гълъбово организира изпълнението и контрола по спазване на Наредбата.
Чл.31. Установяването на нарушения по настоящата Наредба се извършва от зам.кмета с ресьор „Клубове на пенсионера“
Чл.32. При неспазване на разпоредбите на настоящата Наредба, нарушителя се отстранява от състава на клуба на пенсионера.
Раздел VІ 

Заключителни разпоредби

§ 1. Настоящата Наредба е приета с Решение № 91 по протокол № 10/28.03.2024 г. на Общински съвет – Гълъбово и влиза в сила от 01.05.2024 г.
§ 2. Клубовете на пенсионера не са юридически лица с нестопанска цел по смисъла на Закона за ЮЛ с нестопанска цел.
§ 3. Спазването на Наредбата за организация и дейност на клубовете на пенсионера на територията на община Гълъбово е задължително за всички клубове на пенсионера на територията на община Гълъбово. 
§ 4. В срок от три месеца от приемането на Наредбата, клубовете на пенсионера привеждат дейността си съгласно разпоредбите на тази Наредба.
§ 5. Изпълнението и контролът по прилагане на Наредбата се възлага на Кмета на община Гълъбово или определено от него лице.
СВЕТЛА БОЯНЧЕВА

Председател на Общински съвет-Гълъбово

